Bongor

Ang Bongor () ay isang lungsod sa Chad at kabisera ng rehiyon ng Mayo-Kebbi Est. Matatagpuan ito sa silangang pampang ng Ilog Logone. Tuwing tag-ulan (mula Mayo hanggang Setyembre), malalayagan ang Logone sa pagitan ng Bongor at N'Djamena na kabisera ng Chad. Ang populasyon ay 29,268 katao noong 2008.

Ang Bongor ay may masiglang gitnang liwasan na pampamilihan, isang paliparan , isang tanggapan ng koreo, isang pagamutan, at tanggapang pampangasiwaan para sa prepektura ng Mayo-Kebbi. Mayroon din isang otel sa pampang ng Logone. Ang mga pangunahing mabíling pananim (mga pananim na mapagkikitaan) sa rehiyon ay kapok at palay. Ang pangunahing araw ng tiyangge ay Lunes at dumaragsa ang mga tao mula sa buong rehiyon para sa lingguhang pamilihan.

Ang lungsod ay naging isang mahalagang sentro ng edukasyong mataas mula noong panahong kolonyal. Matatagpuan sa lungsod ang Lycée Jacques Modeina kung saan minsang naging mga mag-aaral nito ang mga panghinaharap na pinuno ng mga bansang naging malaya kasunod ng pagbuwag ng kolonya ng French Equatorial Africa.

Ang Bongor ay bahagi ng Alemang Cameroon hanggang sa isang kasunduan noong 1911 sa pagitan ng mga Aleman at mga Pranses. Itinatag noong 1904 ng Alemang opisyal ng kolonya na si Herbert Kund ang isang estasyong militar na pagsisimula ng makabagong kasaysayan ng lungsod.

Klima

Demograpiya

Ang pangunahing katutubong pangkat sa lungsod ay ang mga Masa.

Talasanggunian

Mga pamayanan sa Chad